கேத்கி தேவி சிங்

கேத்கி தேவி சிங் (Ketki Devi Singh)(பிறப்பு: சூலை 3, 1958) என்பவர் முன்னாள் இந்திய நாடாளுமன்ற உறுப்பினரும் முன்னாள் மாவட்டக் குழுத் தலைவரும் ஆவார். இவர் இந்திய மாநிலமான உத்தரப் பிரதேசத்தில் உள்ள கோண்டா மாவட்டத் தொகுதியிலிருந்து பாரதிய ஜனதா கட்சி வேட்பாளராகத் தேர்ந்தெடுக்கப்பட்டார்.

 ஆரம்ப கால வாழ்க்கை 
கேத்கி 1958-ஆம் ஆண்டு சூலை 3-ஆம் தேதி (உத்தரப் பிரதேசம்) மகாராஜ்கஞ்ச் மாவட்டத்தில் உள்ள பிரிஜ்மங்கஞ்சில் பிறந்தார். இவர் மே 11, 1980 அன்று பிரிஜ் பூஷன் சரண் சிங்கை மணந்தார். இவருக்கு மூன்று மகன்களும் ஒரு மகளும் உள்ளனர். இவர்களில் இரண்டாவது மகன் பிரதீக் பூஷன் சிங் தற்போது கோண்டா சட்டமன்றத் தொகுதியிலிருந்து இரண்டாவது முறையாகப் பாஜக கட்சி சட்டமன்ற உறுப்பினராகப் பணியாற்றி வருகிறார். இளைய மகன் கரண் பூசண் சிங் தற்போது கைசர்கஞ்ச் மக்களவைத் தொகுதியிலிருந்து பாஜக நாடாளுமன்ற உறுப்பினராகப் பணியாற்றி வருகிறார். மேலும் உத்தரப் பிரதேச மாநில மல்யுத்தச் சங்கத்தின் தற்போதைய தலைவராகவும், இந்திய மல்யுத்தக் கூட்டமைப்பின் முன்னாள் துணைத் தலைவராகவும் உள்ளார்.

 மேற்கோள்கள் 

பகுப்பு:கோண்டா மாவட்ட நபர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:1958 பிறப்புகள்
பகுப்பு:11வது மக்களவை உறுப்பினர்கள்